Document ID: 32002R1215

Kommissionens forordning (EF) nr. 1215/2002
af 5. juli 2002
om ændring af forordning (EF) nr. 20/2002 om gennemførelsesbestemmelser til de særlige forsyningsordninger for regionerne i den yderste periferi, som blev indført ved Rådets forordning (EF) nr. 1452/2001, (EF) nr. 1453/2001 og (EF) nr. 1454/2001
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1452/2001 af 28. juni 2001 om særlige foranstaltninger for visse landbrugsprodukter til fordel for de franske oversøiske departementer og om ændring af direktiv 72/462/EØF og om ophævelse af forordning (EØF) nr. 525/77 og (EØF) nr. 3763/91 (Poseidom) [1], særlig artikel 22,
under henvisning til Rådets forordning (EF) nr. 1453/2001 af 28. juni 2001 om særlige foranstaltninger for visse landbrugsprodukter til fordel for Azorerne og Madeira og om ophævelse af forordning (EØF) nr. 1600/92 (Poseima) [2], særlig artikel 34,
under henvisning til Rådets forordning (EF) nr. 1454/2001 af 28. juni 2001 om særlige foranstaltninger for visse landbrugsprodukter til fordel for De Kanariske Øer og om ophævelse af forordning (EØF) nr. 1601/92 (Poseican) [3], særlig artikel 20, og
ud fra følgende betragtninger:
(1) Fastsættelsen af det faste minimumsniveau for forsyningsstøtten til regionerne i den yderste periferi, jf. Kommissionens forordning (EF) nr. 20/2002 [4], ændret ved forordning (EF) nr. 474/2002 [5], indebærer, at der skal foretages en gennemgang og vurdering af et betydeligt antal oplysninger. Da denne undersøgelse har vist sig at vare længere end forventet, er det nødvendigt at udskyde ikrafttrædelsen af den pågældende bestemmelse, således at den falder sammen med kalenderårets begyndelse, dvs. den 1. januar 2003.
(2) Forordning (EF) nr. 20/2002 bør derfor ændres tilsvarende.
(3) De i denne forordning fastsatte foranstaltninger er i overensstemmelse med udtalelse fra alle berørte forvaltningskomitéer -
UDSTEDT FØLGENDE FORORDNING:
Artikel 1
Artikel 30, stk. 2, første led, i forordning (EF) nr. 20/2002 affattes således:
"- artikel 6, stk. 3 og 4, fra den 1. januar 2003, og,"
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 5. juli 2002.

Labels: 3
19